מנור סולומון

מָנוֹר סוֹלוֹמוֹן (נולד ב-24 ביולי 1999) הוא כדורגלן ישראלי המשחק בעמדות הקשר ההתקפי והקיצוני בלידס יונייטד מהצ'מפיונשיפ, בהשאלה מטוטנהאם הוטספר, ובנבחרת ישראל.

==קריירת מועדונים==
=== מכבי פתח תקווה ===
סולומון החל לשחק כדורגל בקבוצת הילדים של הפועל כפר סבא, ובגיל תשע עבר למחלקת הנוער של מכבי פתח תקווה. ב-26 בנובמבר 2016 ערך את הופעת הבכורה שלו בקבוצה הבוגרת של מכבי פתח תקווה, כשנכנס כמחליף בהפסד החוץ 1–2 להפועל חיפה במסגרת המחזור ה-11 של עונת 2016/2017 בליגת העל. את שער הבכורה שלו בקבוצת הבוגרים כבש ב-28 בינואר 2017, בניצחון הביתי 2–0 על בני יהודה תל אביב במסגרת ליגת העל. במסגרת המחזור ה-35 בניצחון הביתי 2–1 על מכבי תל אביב, סולומון כבש ובתוספת הזמן אף בישל שער ניצחון. סולומון סיים את העונה עם שני שערים ב-23 הופעות בקבוצה הבוגרת של מכבי פתח תקווה בליגת העל, ובמקביל המשיך גם לשחק בקבוצת הנוער של מכבי פתח תקווה עד לסיומה של עונה זו. ב-19 באוגוסט 2017, סולומון כבש שער בניצחון החוץ 1–2 על מ.ס. אשדוד במסגרת המחזור הראשון של עונת 2017/2018 בליגת העל. באותה העונה, סולומון שותף בכל 33 משחקי ליגת העל של מכבי פתח תקווה, וכבש ארבעה שערים. ב-5 באוגוסט 2018, כבש סולומון שער בכורה במסגרת גביע הטוטו בתיקו 1–1 מול הפועל תל אביב.

סולומון נכלל ברשימת "50 הכדורגלנים המבטיחים באירופה (לקראת עונת 2018/2019)", שפורסמה באתר הרשמי של UEFA.

=== שחטאר דונצק ===
ב-11 בינואר 2019 חתם סולומון בשחטאר דונצק מליגת העל האוקראינית. סכום ההעברה הוערך בכשישה מיליון יורו (כ-5.4 מיליון ליש"ט) עבור 85% מכרטיסו, הסכום החמישי בגודלו באותה עת עבור כדורגלן ישראלי. ב-14 בפברואר 2019 סולומון ערך את הופעת הבכורה שלו בתיקו 2-2 מול איינטרכט פרנקפורט בשלב 32 האחרונות בליגה האירופית. ב-15 במאי 2019 כבש את שער הבכורה שלו בקבוצה כאשר כבש את השער האחרון בניצחון 0–4 על אינהולטס פטרוב בגמר הגביע האוקראיני. בסיום אותה עונה זכה סולומון גם באליפות אוקראינה. ב-1 בספטמבר 2019 כבש את שער הבכורה שלו בליגה, בניצחון קבוצתו 4–0 על אולימפיק דונצק.

ב-1 באוקטובר 2019 כבש את שער הבכורה שלו בליגת האלופות של אופ"א, כאשר הבקיע בתוספת הזמן את שער הניצחון במשחק מול אטאלנטה באצטדיון הסן סירו שהסתיים בתוצאה 1–2. בכך הפך לכובש הישראלי הצעיר ביותר בליגת האלופות, בגיל 20 ו-69 יום בלבד. ב-26 בנובמבר 2019 כבש סולומון את שער השוויון במשחק מול מנצ'סטר סיטי שהסתיים בתוצאה 1–1 בשלב הבתים של ליגת האלופות באצטדיון סיטי אוף מנצ'סטר.

ב-21 באוקטובר 2020 היה סולומון שותף מכריע בניצחון של שחטאר דונצק 2–3 במשחק חוץ נגד ריאל מדריד במחזור הראשון של עונת 2020/2021 בליגת האלופות, ואף כבש את השער השלישי של קבוצתו. גם ב-1 בדצמבר 2020, במשחק הגומלין נגד ריאל מדריד שנערך בביתה של שחטאר, כבש סולומון את השער השני בניצחונה של קבוצתו 0–2.

סולומון רשם שני צמדי שערים בשני משחקים רצופים בליגת העל האוקראינית – הצמד הראשון (בהפרש של 3 דקות) בניצחון קבוצתו 4–0 בביתה על דנסה צ'רניהיב ב-14 במרץ 2021, והצמד השני (בהפרש של 26 דקות) במשחק החוץ בו קבוצתו הפסידה 2–3 ללבוב ב-21 במרץ 2021.

==== השאלה לפולהאם ====
ב-25 ביולי 2022, הודיעה קבוצת פולהאם, שעלתה לליגת העל האנגלית, הפרמייר ליג – על השאלתו של סולומון לעונה אחת, עונת 2022/2023.
 זאת לאחר שארגון FIFA פסק לטובת כדורגלנים זרים בקבוצות בליגה האוקראינית שהקריירה שלהם נפגעה בעקבות מלחמת רוסיה–אוקראינה 2022, ועל כן התיר לשחקנים זרים אלה להשהות את החוזה שלהם עד 30 ביוני 2023 – סעיף שסולומון בחר להיעזר בו על מנת לעזוב את המועדון האוקראיני שחטאר דונצק בו הוא חתום עד דצמבר 2023, ולעבור בהשאלה לקבוצתו האנגלית החדשה, פולהאם. יחד עם זאת, על אף שהחל להתאמן עם פולהאם כבר מיולי 2022, נמנעה ממנו האפשרות להירשם ולשחק באופן רשמי כשחקן מהמניין של קבוצתו האנגלית עד ה-1 באוגוסט 2022, כשבוע לפני פתיחת עונת 2022/2023 בפרמייר ליג.

ב-6 באוגוסט 2022 ערך את הופעת הבכורה שלו בפולהאם ובליגת העל האנגלית, כשנכנס כמחליף בדקה ה-66 בתיקו הביתי 2-2 מול ליברפול, במסגרת המחזור הראשון של עונת 2022/2023 בפרמייר ליג.

ב-7 בינואר 2023, לאחר היעדרות של כחמישה חודשים, עקב פציעה חמורה במהלך משחק אימון, שב סולומון לבסוף לשחק כשעלה כמחליף במחצית השנייה בגביע ה-FA האנגלי מול האל סיטי, בניצחון החוץ 0–2 לפולהאם. ב-28 בינואר 2023 פתח לראשונה בהרכב פולהאם בגביע האנגלי, ואף השלים 90 דקות, במשחק שהסתיים בתיקו ביתי 1-1 מול סנדרלנד. ב-11 בפברואר 2023 הבקיע את שער הבכורה שלו במדי פולהאם, לאחר שנכנס כמחליף במחצית השנייה במקומו של וויליאן, בניצחונה הביתי של קבוצתו 0–2 על נוטינגהאם פורסט. ב-6 במרץ 2023 פתח לראשונה בהרכב פולהאם בליגה, במשחק בו הוא גם כבש את שער השוויון הראשון לטובת קבוצתו אך הסתיים בהפסד חוץ 2–3 מול ברנטפורד. כולל משחק זה – סולומון כבש שער בכל אחד מחמשת משחקיה של פולהאם, ברצף – כשמתוכם לזכותו ארבעה שערי פרמייר ליג (ובכך הפך לישראלי הראשון מאז רוני רוזנטל שמבקיע בשלושה משחקים רצופים בליגה האנגלית הבכירה<ref></ref>), אם כי אחד מהם היה אמנם שער בגביע ה-FA האנגלי אך מול קבוצת פרמייר ליג באותה העת. בסך הכל, סיים את העונה עם ארבעה שערים מתוך 19 הופעות בליגה, בנוסף לשער נוסף לזכותו בגביע ה-FA האנגלי מתוך חמש הופעות שם.

=== טוטנהאם הוטספר ===
ב-11 ביולי 2023 הודיעה קבוצת טוטנהאם הוטספר מהפרמייר ליג על החתמתו של סולומון לחמש עונות. את הופעת הבכורה שלו במדי טוטנהנאם הליגה, ערך בניצחון הביתי 2–0 על מנצ'סטר יונייטד במסגרת המחזור השני, כשעלה מהספסל דקות ספורות לפני תום המשחק.

ב-29 באוגוסט ערך את הופעת הבכורה שלו בהרכב הפותח של טוטנהאם במשחק חוץ מול פולהאם, במסגרת הגביע הליגה האנגלי, בו המשחק הסתיים בהפסדה של קבוצתו בדו-קרב פנדלים, לאחר ש-90 דקות המשחק הרגיל הסתיימו בשוויון 1–1.<ref></ref> ב-2 בספטמבר ערך את הבכורה שלו בהרכב הפותח בפרמייר ליג, שבו אף בישל צמד שערים בניצחון החוץ 5–2 מול העולה החדשה ברנלי, בו בישל גם את שער השוויון (לאחר שיריביהם עלו ליתרון מוקדם) וגם את שער הקבוצה הרביעי ליונג מין סון.<ref></ref> בתחילת חודש אוקטובר נפצע במהלך אימון בו קרע את המיניסקוס. ההערכה הראשונית הייתה שיאלץ להיעדר מהמגרשים 3–4 חודשים, אך בהמשך נאלץ לעבור 2 ניתוחים נוספים ולמעשה סיים את העונה לאחר ששותף בחמישה משחקים בלבד.

==== השאלה ללידס יונייטד ====
ב-27 באוגוסט 2024 הושאל ללא סעיף רכישה ללידס יונייטד מליגת המשנה באנגליה. הוא פתח לראשונה בהרכב במשחק הבכורה שלו במועדון ב-31 באוגוסט ובישל את השער הראשון בניצחון 0–2 על האל סיטי במחזור הרביעי של הליגה.

==נבחרות ישראל==
סולומון שיחק בכל נבחרות הנערים והנוער של ישראל, כשבמדי נבחרת הנערים עד גיל 17 ערך ארבע-עשרה הופעות בהן גם כבש שער, ובמדי נבחרת הנוער עד גיל 19 ערך שש הופעות.

ב-21 במאי 2017, בטרם מלאו לו 18 ואף בטרם שיחק בנבחרת הצעירה עד גיל 21 של ישראל, זומן לראשונה לסגל הבוגרים של נבחרת ישראל, על-ידי המאמן הלאומי אלישע לוי, לקראת מחנה אימונים שערכה הנבחרת בגרמניה. ב-9 באוקטובר 2017 ערך סולומון את הופעת הבכורה שלו במדי הנבחרת הצעירה, בהפסד החוץ 0–4 ל. סך הכל ערך סולומון שש הופעות במדי הנבחרת הצעירה.

ב-7 בספטמבר 2018 ערך את הופעת הבכורה שלו בנבחרת ישראל הבוגרת, בגיל 19 בלבד, כשנכנס כמחליף בהפסד החוץ 0–1 מול במסגרת ליגת האומות של אופ"א 2018/2019. ב-18 בנובמבר 2020 כבש את שער הבכורה שלו בבוגרים בניצחון הבית של נבחרת ישראל 0–1 על , במסגרת ליגת האומות 2020/2021 של אופ"א. ב-4 בספטמבר 2021 כבש את שערה הראשון של הנבחרת הבוגרת בניצחון הבית 2–5 על , במסגרת מוקדמות מונדיאל 2022. ב-10 ביוני 2022 כבש את צמד-השערים הראשון שלו בנבחרת הבוגרת (הצמד השלישי בקריירה הבוגרת שלו בסך הכל) בהפרש של 16 דקות, במשחק חוץ מול בליגת האומות 2022/2023 של אופ"א – לאחר שהנבחרת נקלעה לפיגור של שער בתום המחצית הראשונה עקב פנדל אותו גרם מחמוד ג'אבר. הצמד של סולומון הביא לניצחון 2–1 על הנבחרת האלבנית.

== חיים אישיים ==
סולומון נולד וגדל בכפר סבא, לאיילה ויוסי סולומון, מורים לחינוך גופני. משפחתו ממוצא הונגרי ועיראקי, וברשותו גם דרכון פורטוגלי. הוריו הכירו במכללת אוהלו כשלמדו ביחד חינוך גופני במגמה הימית, ולאחר שהתחתנו והוא נולד החליטו לקרוא לו מָנוֹר, על-שם ציר באוניית מפרש. בגיל ארבע לקח אותו אביו להתאמן בטניס, בכיתה ג' נוסף גם חוג אתלטיקה, ומאוחר יותר החל להתאמן גם בכדורסל ובכדורגל. סולומון למד בתיכון גלילי שבעיר הולדתו. התגייס לצה"ל בדצמבר 2017, שירת על תקן ספורטאי מצטיין, ולאחר מכן הגיש בקשה לשרת על תקן ספורטאי עילוי בחו"ל עד שחרורו.

סולומון נבחר לרשימת הצעירים המבטיחים 2021 "30Under30" של "פורבס ישראל".

אחד מתחביביו הוא לשחק שחמט.

מאז 2018 נמצא בזוגיות עם חברתו הישראלית דנה וושצינה, והם התגוררו יחדיו בישראל ובאוקראינה לסירוגין; באוקראינה בעיר קייב ובישראל עם משפחתו בכפר סבא. ב-26 בפברואר 2022, בעקבות מלחמת אוקראינה–רוסיה, עזב את בירת אוקראינה קייב וכעבור 35 שעות הצליח לעבור את הגבול אל בירת פולין ורשה, ומשם להימלט מהמלחמה במזרח אירופה – ולהמריא בבטחה לישראל. מאז מעברו למועדון הכדורגל של פולהאם, מתגוררים הזוג בבירת אנגליה לונדון.

בתחילת מרץ 2023 עלתה תוכנית הדוקו-ולוג "בסלון של סולומון" בערוצי הספורט הישראליים מבית צ'רלטון, שהורכבה מפרקים קצרים שתועדו על ידי בת זוגו דנה וושצינה. בו ניתנה הצצה לחייו של סולומון מדי שבוע בעיקר ככדורגלן פורץ באנגליה וכן בביתם בלונדון, ובפרט מנקודת מבטה של בת זוגו.

==תארים==
;שחטאר דונצק
*אליפות אוקראינה: 2018/2019, 2019/2020, 2021/2022<ref></ref>
*הגביע האוקראיני: 2018/2019
*הסופר קאפ האוקראיני: 2021

תארים אישיים
* ליגיונר העונה מטעם אתר ONE וארגון שחקניות ושחקני הכדורגל בישראל: 2022/2023

== סטטיסטיקה ==
=== מועדונים ===
מעודכן ל-27 באוגוסט 2024
{| class="wikitable" style="text-align:center"
! colspan="3" |הופעות במועדונים
! colspan="2" |ליגה
! colspan="2" |גביע לאומי
<sub><small>(גביע ה-FA האנגלי / גביע המדינה האוקראיני / גביע המדינה הישראלי)</small></sub>
! colspan="2" |גביע הליגה
<sub><small>(גביע ה-EFL האנגלי / גביע הטוטו הישראלי)</small></sub>
! colspan="2" |יבשתי
<sub><small>(ליגת האלופות של אופ"א /</small><small>הליגה האירופית</small><small>)</small></sub>
! colspan="2" |אחר
<small><sub>(הסופר-קאפ האוקראיני /</sub></small> <sub><small>אלוף האלופים הישראלי)</small></sub>
! colspan="2" |סך הכל
|-
!עונה
!מועדון
!ליגה
!הופעות
!שערים
!הופעות
!שערים
!הופעות
!שערים
!הופעות
!שערים
!הופעות
!שערים
!הופעות
!שערים
|-
|2016/2017
| rowspan="3" |מכבי פתח תקווה
| rowspan="3" | ליגת העל
|23
|2
|4
|0
| 0
| 0
| colspan="2" | –
| colspan="2" | –
|27
|2
|-
|2017/2018
|33
|4
|1
|0
|4
|0
| colspan="2" | –
| colspan="2" | –
|38
|4
|-
|2018/2019
|12
|2
|1
|0
|5
|2
| colspan="2" | –
| colspan="2" | –
|18
|4
|-
! colspan="3" |סך הכל
!68
!8
!6
!0
!9
!2
! colspan="2" |–
! colspan="2" |–
!83
!10
|-
|2018/2019
| rowspan="4" |שחטאר דונצק
| rowspan="4" | ליגת העל האוקראינית
|11
|0
|3
|1
| colspan="2" | –
|2
|0
| 0
|0
|16
|1
|-
|2019/2020
|20
|3
|0
|0
| colspan="2" | –
|8
|3
|1
|0
|29
|6
|-
|2020/2021
|23
|9
|1
|0
| colspan="2" | –
|10
|2
|1
|0
|35
|11
|-
|2021/2022
|16
|4
|1
|0
| colspan="2" | –
|8
|0
|1
|0
|26
|4
|-
! colspan="3" |סך הכל
!70
!16
!5
!1
! colspan="2" |–
!28
!5
!3
!0
!106
!22
|-
|2022/2023
|פולהאם (השאלה)
| rowspan="2" | פרמייר ליג
|19
|4
|5
|1
|0
|0
| colspan="2" | –
| colspan="2" | –
|24
|5
|-
|2023/2024
|טוטנהאם הוטספר
|5
|0
|0
|0
|1
|0
|3
|0
| colspan="2" |–
|9
|0
|-
|2024/2025
|לידס יונייטד (השאלה)
|rowspan="1" | צ'מפיונשיפ
|0
|0
|0
|0
|0
|0
| colspan="2" | –
| colspan="2" | –
|0
|0
|-
! colspan="3" |סך הכל בקריירה
!162
!28
!16
!2
!10
!2
!31
!5
!3
!0
!222
!37
|}

=== נבחרת לאומית ===
מעודכן ל-12 בספטמבר 2023
{| class="wikitable" style="text-align: center;"
!נבחרת
!שנה
!הופעות
!שערים
!בישולים
|-
| rowspan="6" |
|2018
|2
|0
|1<small><sup></sup></small>
|-
|2019
|5
|0
|1
|-
|2020
|7
|1
|1
|-
|2021
| 12
|3
|3
|-
|2022
|5
|2
|1
|-
|2023
|6
|1
|1
|-
! colspan="2" |סך הכל
!37
!7
!8
|}

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כפר סבא: כדורגלנים
קטגוריה:כדורגלני מכבי פתח תקווה
קטגוריה:כדורגלני שחטאר דונצק
קטגוריה:כדורגלני פולהאם
קטגוריה:כדורגלני טוטנהאם הוטספר
קטגוריה:כדורגלני לידס יונייטד
קטגוריה:כדורגלני נבחרת ישראל
קטגוריה:כדורגלנים ישראלים באנגליה
קטגוריה:כדורגלנים ישראלים באוקראינה
קטגוריה:בוגרי תיכון גלילי (כפר סבא)
קטגוריה:פורבס 30Under30: ישראל
קטגוריה:ישראלים שנולדו ב-1999